CELEX: 62019TN0799
Language: fi
Date: 2019-11-18 00:00:00
Title: asia T-799/19: Kanne 18.11.2019 – Bennahmias v. parlamentti

10.2.2020   
            
            
               FI
            
            
               Euroopan unionin virallinen lehti
            
            
               C 45/78
            
         
      Kanne 18.11.2019 – Bennahmias v. parlamentti
      (asia T-799/19)
      (2020/C 45/63)
      Oikeudenkäyntikieli: ranska
      
         Asianosaiset
      
      
         Kantaja: Jean-Luc Bennahmias (Marseille, Ranska) (edustajat: asianajajat J.-M. Rikkers, J.-L. Teheux ja M. Ganilsy)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan parlamentin pääsihteerin 16.9.2019 tekemän päätöksen
               
            
                  —
               
               
                  kumoamaan velvoitusilmoituksen nro 2019–1598, jolla määrätään perittäväksi takaisin 15 105 euron suuruinen summa
               
            
                  —
               
               
                  velvoittamaan Euroopan parlamentin korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu riidanalaisen päätöksen puutteellisiin perusteluihin siltä osin kuin Euroopan parlamentin pääsihteerin päätelmät eivät kantajan mukaan ole yksiselitteisiä ja siltä osin kuin niissä ei mainita, miltä osin toimitetut asiakirjat eivät muodosta näyttöä työskentelystä.
               
            
                  2)
               
               
                  Toinen kanneperuste, joka perustuu riidanalaisessa päätöksessä olevaan arviointivirheeseen siltä osin kuin Euroopan parlamentin pääsihteerin toteamat tosiseikat ovat virheelliset.
               
            
                  3)
               
               
                  Kolmas kanneperuste, joka perustuu todistustaakan kääntämiseen. Kantaja katsoo tästä, ettei hänen tehtävänään ole esittää näyttöä parlamentaarisen avustajansa työskentelystä, vaan että päinvastoin parlamentin on osoitettava asian olevan toisin.
               
            
                  4)
               
               
                  Neljäs kanneperuste, joka perustuu suhteellisuusperiaatteen loukkaamiseen siltä osin kuin kantajalta vaadittavan summan suuruus edellyttää, ettei parlamentaarinen avustaja ole koskaan työskennellyt kantajalle.